|  |
| --- |
| **Mimމިނިސްޓްރީ އޮފް ނެޝެނަލް ޕްލޭނިންގ އެންޑް އިންފްރާސްޓްރަކްޗަރ** |
| ބީލަމާގުޅޭ މަޢުލޫމާތު ކަރުދާސް  |
| **ޕްރޮޖެކްޓްގެ ނަން:** 01 އަހަރު ދުވަހަށް ވެލާނާގޭގެ ސެކިއުރިޓީ ބަލަހައްޓައިދޭނެ ފަރާތެއް ހޯދައި ދިނުމާއި ގުޅޭ**އިޢުލާން ނަންބަރު:** (IUL)471-CDS3/1/2019/289 |
|  |

އަންދާސީ ހިސާބު ހުށަހަޅަންޖެހޭ ތާރީހް އަދި ވަގުތު

ތާރީހް: 12 ނޮވެމްބަރ 2019

ވަގުތު: 11:00

1. **މަސައްކަތުގެ ތަފްޞީލް**
	1. 01 އަހަރު ދުވަހަށް ވެލާނާގޭގެ ސެކިއުރިޓީ ބަލަހައްޓައިދޭނެ ފަރާތެއް ހޯދައި ދިނުމާއި ގުޅޭ
2. **ސެކިއުރިޓީ ބެލެހެއްޓުމާއި ހަވާލުވާ ފަރާތުގެ ޒިންމާތައް**

މި މިނިސްޓްރީގެ ފަރާތުން ބަލަހައްޓަމުން އަންނަ ވެލާނާގެ ބިލްޑިންގުގެ ސެކިއުރިޓީ 01 އަހަރު ދުވަހަށް ބެލެހެއްޓުމުގެ މަސައްކަތް ކުރަންވާނީ އަމިއްލަ މީހުންނާއި އަމިއްލަ ތަކެތީގައެވެ. މިގޮތުން ކުރަންޖެހޭ މަސައްކަތްތައް ތިރީގައި ދެންނެވިފައި އެވަނީއެވެ.

* 1. ވެލާނާގެ ސެކިއުރިޓީ ބަލަހައްޓާއިރު ތިރީގައި މިވާ ގޮތަށް ޝިފްޓް ޑިއުޓީގައި (24 ގަޑިއިރު ސެކިއުރިޓީ ބަލަހައްޓާ ގޮތަށް 3 ދަންފަޅިއަށް ބަހާލައިގެން) ސެކިއުރިޓީއިން ބައިތިއްބަން ވާނެއެވެ.
		1. ފުރަތަމަ ދަންފަޅި : ހެދުނު 6:00 ން ފެށިގެން މެންދުރު 14:00 އަށް ( ޑިއުޓީއެއްގައި 04 ސެކިއުރިޓީން )
		2. ދެވަނަ ދަންފަޅި : މެންދުރު 4:001އިން ފެށިގެން ރޭގަނޑު 22:00 ( ޑިއުޓީއެއްގައި 04 ސެކިއުރިޓީން )
		3. ތިންވަނަ ދަންފަޅި : ރޭގަނޑު 22:00 އިން ހެނދުނު 06:00 ( ޑިއުޓީއެއްގައި 04 ސެކިއުރިޓީން)
		4. ވެލާނާގެ އެތެރެއަށް ވަންނަ އެއްވެސް ދޮރެއްގެ ފިންގާ އެކްސެސް މައްސަލަޖެހިއްޖެ ހާލަތެއްގައި އެމައްސަލަ ހައްލުވަންދެން އިތުރު ސެކުއުރިޓީ ގާޑެއް ބަހައްޓައިދޭންވާނެއެވެ.
	2. ސެކިއުރިޓީ ބަލަހައްޓާ އިމާރާތްތުގައި ހެދުނު 06:00 ގައި ދިވެހި ޤައުމީ ދިދަ ނަގާ ހަވީރު 06:00 ދިދަ ތިރިކުރުން (ބައި ދަނޑި އަށް ދިދަ ބަހަށްޓަން ސަރުކާރުން އިޢްލާން ކޮށްފިނަމަ ބައިދަނޑީގައި ދިދަ ބެހެއްޓުން)
	3. ސެކިއުރިޓީ ބަލަހއްޓާ މީހުންނަކީ ސެކިއުރިޓީ ބެލެހެއްޓުމުގެ ތަމްރީނާއި، އަލިފާނުގެ ޙާދިސާއެއް ދިމާވެއްޖެނަމަ ކަންތައް ކުރާނެ ގޮތުގެ ތަމްރީނު ލިބިފައިވާ މީހުނަށް ވާންވާނެއެވެ. އަދި މީހުންނާ މުޢާމަލާތު ކުރމުގައި އަދަބާ ޚިލާފު ނުވެ ކަންތައް ނިންމުމުގެ ޤާބިލުކަން ހުރި މީހުންނަށް ވާންޖެހޭނެއެވެ.
	4. ޑިއުޓީގައި ތިބޭ ސެކިއުރިޓީ ގާޑުންނާއި ގުޅޭނެ މޮބައިލް ފޯން އޮންނަންވާނެއެވެ.
	5. ސެކިއުރިޓީ ބަލަހައްޓަން ތިބޭ ގާޑުންނަކީ މިމިނިސްޓްރީން އަންގާ އެންގުންތަކަށް އެއްގޮތަށް މަސައްކަތް ކުރާ ބަޔަކަށް ވާންވާނެއެވެ.
	6. ޑިއުޓީގައި ތިބެން ޖެހޭނީ ކަނޑައެޅިފައިވާ ޔުނިފޯރމްއެއްގައެވެ. ވެލާނާގެ ބިލްޑިންގު ޑިއުޓީގައިހުރިކަން އެނގޭ ގޮތަށެވެ. އަދި، ސިކިއުރިޓީއަށް ހުރި ގާޑުގެ ނަންޓެގް އެމީހެއްގެ ގަމީހުގައި ހަރުކުރެވިފައި (ނޫނީ ކުންފުނީގެ އައި.ޑީ ކާޑް) ހުންނަންވާނެއެވެ.
	7. ޑިއުޓީގައި ތިބޭ ގާޑުންނަކީ ޑިއުޓީ އަދާކުރެވޭވަރުގެ ސިއްޙަތެއްގައިވާ އުމުރުން 18 އަހަރާއި 45 އަހަރާއި ދެމެދުގެ ގާބިލް ދިވެހިން ކަމުގައިވުން އަދި ދަންވަރު ޑިއުޓީގައި އަންހެނުން ބައިތިއްބައިގެން ނުވާނެއެވެ. އަދި ސެކިއުރިޓީ ގާޑުންގެ ގޮތުގައި ބެހެއްޓޭނީ އެފަރާތެއްގެ ޕޮލިސް ރިޕޯރޓެއް މަސައްކަތް ޙަވާލުކުރި ފަރާތަށް ހުށަހަޅައި އެޕްރޫވް ކުރުމުންނެވެ. އެއްވެސް ކަހަލަ ކުށުގެ ރެކޯޑެއް އޮތް ފަރާތަކަށް މި މަސައްކަތުގައި ބައިވެރިއެއް ނުކުރެވޭނެއެވެ.
	8. ޑިއުޓީ ބަދަލުވާއިރު ތަން ބަލާ ޗެކް ކުރުމަށްފަހު ދެވަނަ ޑިއުޓީ އާއި ޙަވާލުވުން އަދި ޑިއުޓީ އާއި ޙަވާލުވި ފަރާތުން ސޮއި ކުރަންވާނެއެވެ. އަދި ޑިޔުޓީ ބަދަލުވާއިރު ޑިއުޓީ ގަޑީގެ ތަފްޞީލު ލޮގްފޮތުގައި ލިޔެވިފައި އޮންނަންވާނެއެވެ. އަދި ކުރިއަށް އޮތް ހަފްތާގައި ޑިއުޓީ ތާވަލް ހިނގަމުންދާ ހަފްތާގެ ބުރާސްފަތި ދުވަހުގެ ކުރިން މަސައްކަތް ޙަވާލުކުރި ފަރާތަށް ހުށަހަޅައި އެޕްރޫވްކުރަން ވާނެއެވެ.
	9. ޑިއުޓީގައި ތިބޭ ސެކިއުރިޓީން ވެލާނާގޭގެ ހުރިހާ ޕަބްލިކް އޭރިއާ އާއި ސަރަޙައްދުތަކާއި ތަކެއްޗާއިއެކު ބަލަހައްޓަންވާނެއެވެ. (ސަރަޙައްދަކީ މުޅި އިމާރާތުގެ އިމެވެ.)
	10. ސެކިއުރިޓީ ބަލަހައްޓާ ވަގުތުތަކުގައި ދިމާވާ މައްސަލަތައް ހައްލު ކުރުމާއި މިފަދަ ވަގުތެއްގައި ވެލާނާގެ އިމާރާތުގެ ތަނެއް ފަޅާލައި ނުވަތަ ހަލާކުކޮށްގެން ނަމަވެސް އެއްޗެއް ގެއްލި ނުވަތަ އިމާރާތުގެ ތަނަކަށް ގެއްލުމެއް ލިބި މިފަދަ ކަމެއް ދިމާވެއްޖެނަމަ އެކަމުގެ ހުރިހާ ޒިންމާއެއް އުފުލަންވާނީ ސެކިއުރިޓީ އާއި ޙަވާލުވާ ފަރާތުންނެވެ.
	11. ޑިޔުޓީގައި ތިބޭ ގާޑޫންނަށް ޤަވާޢިދާ ޚިލާފު ނުވަތަ ނުރައްކާތެރި އެއްޗެއް ބަޔަކު ނުވަތަ މީހަކު ވައްދަން އުޅޭކަން، އަދި ޤަވާޢިދާ ޚިލާފު ނުވަތަ ނުރައްކާތެރި ހާދިސާއެއް ހިނގައިފިނަމަ އެކަމެއް ހައްލުކުރުމަށް މަސައްކަތް ކުރުމާއިއެކު މިމިނިސްޓްރީ އަށް އަދި ކަމާއިބެހޭ ފަރާތްތަކަށް ( މޯލްޑިވްސް ޕޮލިސް ސާރވިސް ނުވަތަ މޯލްޑީވްސް ނެޝަނަލް ޑިފެންސް ފޯރސް) ރިޕޯޓްކުރަންވާނެއެވެ. (ކާމާއި ބެހޭ ފަރާތްތަކަށް ފޯނުން އަންގަންވާނެއެވެ.) އަދި މިފަދަ ޙާލަތްތެއް ޙައްލުކުރުމަށްޓަކައި ކަމާބެހޭ ފަރާތުން ދޭ އިރުޝާދު އާ އެއްގޮތަށް ޢަމަލު ކުރަންވާނެއެވެ.
	12. ޑިއުޓީގައި ހުންނަ މީހެއްގެ އަތުގައި ވާހަކަ ދެކެވޭނެ މުވާޞަލާތީ ގުޅުމެއް އަބަދުވެސް ބޭނުން ކުރެވޭނެ ފަދަ ހާލަތެއްގައި އޮންނަން ވާނެއެވެ. އަދި ރޭގަނޑު ޑިއުޓީގައި ތިބޭއިރު ސެކިއުރިޓީ އޮފިސަރުންގެ އަތުގައި ރަނގަޅަށް އަލިވާ ޓޯޗެއް އޮންނަން ވާނެއެވެ.
	13. ސެކިއުރިޓީގާޑުން ބޭނުން ކުރުމަށް ވިއްސާރަ ކޯޓެއް އޮންނަންވާނެއެވެ.
	14. ޑިއުޓީގައި ތިބޭއިރު ސެކިއުރިޓީ ގާޑުން ތަންދުކޮށްލާފައި އެއްވެސް ވަގުތެއްގައި އިމާރާތާ ދުރަށް ގޮސްގެން ނުވާނެއެވެ. (ސެކިއުރިޓީ ގާޑުން ތިބެންޖެހޭނީ މިނިސްޓްރީއިން ގާޑުން ތިބުމަށް ޚާއްޞަ ކޮށްފައިވާ މޭޒު ކައިރީގައެވެ.)
	15. ރަސްމީގަޑި ފިޔަވައި އެހެން ގަޑިތަކުގައި ވައްދާ ތަކެތީގެ ބާވަތާއި އެތަކެތި ވައްދާ ފަރާތުގެ މައުލޫމާތު ގަޑި އެގޭގޮތަށް ސެކިއުރިޓީން ނޯޓް ކުރަންވާނެއެވެ.
	16. ޑިއުޓީގައި ތިބޭ ގާޑުން ތަނުގައި ބަހައްޓާފައި ހުންނަ ގޮނޑިތަކުގައި (ސެކިއުރިޓީ ގާޑުންތިބެން ޚާއްޞަ ކޮށްފައިވާ ގޮޑިތަށް ފިޔަވައި) އިށީނދެ ތިބުމާއި ދުންފަތުގެ އިސްތިޢުމާލުކުރުމާއި ދުފާ ހަދައިގެން ނުވާނެއެވެ.
	17. މިނިސްޓްރީއިން ކަމެއް ދިމާވެގެން ގުޅަން ޖެހިއްޖެ ހިނދެއްގައި ގުޅާނެ މީހެއްގެ ނަމާއި ފޯން ނަންބަރު މި މިނިސްޓްރީއަށް އަންގާފައި އޮންނަން ވާނެއެވެ. އަދި މި ފޯން ނަންބަރަކީ އަބަދުވެސް ގުޅޭނެ ނަންބަރަކަށް ވާން ޖެހޭނެއެވެ. އަދި ކަމެއް ދިމާވެގެން ގުޅާނެ ދެވަނަ ފަރާތެއްގެ ނަމާއި ނަންބަރު ދޭންވާނެއެވެ.
	18. ސެކިއުރިޓީ ބަލަހައްޓާ މީހުންގެ ޙާޟިރީ ކަންތައް ހަމަޖެހިފައި އޮންނަގޮތް މި މިނިސްޓްރީއަށް އެނގެން ވާނެއެވެ. (ހިގަމުންދާ މަސް ނިމުމުގެ ކުރިން ދެންފެށޭ މަހެއްގެ ޑިއުޓީ ރޯސްޓަރ މިނިސްޓްރީ އަށް ހުށަހެޅަންވާނެއެވެ.)
	19. ނުރަސްމީ ގަޑިތަކުގައި ޕަބްލިކް އޭރިޔާގައި ޖައްސާފައި ހުންނަ އެއަރ ކޮންޑިޝަން އަދި ދިއްލާފައިވާ ބޮކިތައް ނިއްވާލަން ވާނެއެވެ. ހަވީރު 18:00 ގެ ފަހުންކޮމަން އޭރިޔާގައިވާ ލައިޓްތައް ދިއްލަން ވާނެއެވެ. އަދި ހެނދުނު 06:00 ގެ ފަހުން ހުރިހާ ލައިޓްތަކެއް ނިންވަންވާނެއެވެ.
	20. ނުރަސްމީ ގަޑީގައި ޕަބްލިކް އޭރިޔާގައި ހުޅުވާފައި ހުންނަ ކުޑަދޮރުތައް ލައްޕަން ވާނެއެވެ.
	21. ގަޑި އަކު އެއްފަހަރު ހުރިހާ ފްލޯރ އަކަށް އަރާ ޗެކްކުރަންވާނެއެވެ.
	22. ޕަބްލިކް އޭރިޔާގައި ތަކެތި ބަހަށްޓާތޯ ބެލުމާއި ތަކެތި ބެހެއްޓިޔަ ނުދިނުން
	23. އުކާލުމަށް ކުނިނެރޭނަމަ އެއީ ކޮން އޮފީހަކުން ނެރޭ ކުންޏެއްތޯބަލާ ގިނަ އިރު ނުކޮށް އުކާލުމަށް އެ އޮފީހަކަށް އަންގަންވާނެއެވެ.
	24. އޮފީސްތައް ބަންދުކޮށްފައި ދިއުމުން އޮފީސްތައް ހުރީ ބަންދު ކުރެވިފައިތޯ ޗެކް ކުރުމާއި އަދި ތަޅު ލެވިފައިނުވާނަމަ ވީ އެންމެ އަވަހަށް މި މިނިސްޓްރީ އަށް އަންގަންވާނެއެވެ.
	25. އިމާރާތުގެ ބޭރުގައި ހުންނަ ފެންހޮޅި ތަކާއި ފާޚާނާ ތެރޭގެ ފެންކަރު، ވޭލްވް، އަދި އިސްކުރުތަކުން ފެންލީކުވޭތޯ ބަލާ ޗެކްކުރުން. އަދި ލީކެއް ނުވަތަ ގެއްލުމެއް ލިބިފައިވާނަމަ ވީ އެންމެ އަވަހަށް މި މިނިސްޓްރީ އަށް އަންގަންވާނެއެވެ.
	26. އޮފީސްތައް ބަންދުކޮށްފައި ދިއުމުން އޮފީހެއްގެ ކުޑަދޮރެށް ހުޅުވިފައިވޭތޯ ބަލައި ޗެކްކޮށް ހުޅުވިފައިވާނަމަ ވީ އެންމެ އަވަހަށް މި މިނިސްޓްރީ އަށް އަންގަންވާނެއެވެ. (ގަޑި އަކު އެއްފަހަރު ފްލޯރ ޗެކް ކުރާވަޤުތު)
	27. އަލިފާން ރޯވެދާފަދަ އެއްޗެއް ލޮބި ތެރެއިން ނުވަތަ ޢިމާރާތުގެ ތެރެއިން ނުވަތަ އިމުގެ ތެރެއިން ފެނި ނުވަތަ އެފަދަ މަޢުލޫމާތެއް ލިބިއްޖެނަމަ ވީ އެންމެ އަވަހަށް މި މިނިސްޓްރީ އަށް އަންގަންވާނެއެވެ.
	28. ކޮންމެ ޑިއުޓީއެއްގައި 04 ސެކިއުރިޓީ ގާޑަކު ހުރުން އަދި ގާޑަކު ތަން ދޫކޮށް ދާންޖެހިއްޖެނަމަ، އެތަން ދޫކޮށްދާންވާނީ އެހެންސެކިއުރިޓީ ގާޑަކު އައުމުންނެވެ. (ބަދަލު ވި ގާޑްގެ ރެކޯޑް ކާޑު ނަންބަރު ފޯނު ނަމްބަރާއިއެކު ފޮތުގައި ނޯޓް ކުރަންވާނެއެވެ.)
	29. ވެލާނާގެ ޢިމާރާތުން ކަރަންޓް ހިނގައްޖެނަމަ ވީ އެންމެ އަވަހަށް މި މިނިސްޓްރީ އަށް އަންގަންވާނެއެވެ.
	30. ރަސްމީ ގަޑީގައިނަމަވެސް ވިއްސާރަ ވެހޭނަމަ ލޮބީ ތަކުގެ ކުޑަދޮރުތަށް ލައްޕަންވާނެއެވެ.
	31. ސެކިއުރިޓީ ގާޑުން ޑިއުޓީގައި ތިބެން ވާނީ އެހެންމީހުންނަށް އުދަގޫ ނުވާ ނުބައިވަސް ނުދުވާފަދަ ސާފުތަހިރު ހެދުމެއްގައެވެ.
	32. ކޮންމެ މަހެއް ނިމުމުން ފެށޭމަހުގެ ފުރަތަމަ ހަފްތާގައި ނިމުނު މަހުގެ ހާޟިރީ މިނިސްޓްރީ ގެ ފެސިލިޓީސް މެނޭޖްމެންޓް ޔުނިޓް (ވެލާނާގޭ މެއިންޓަނަންސް އޮފީހަށް) ހުށަހަޅުއްވަންވާނެއެވެ.
	33. މި އެއްބަސް ވުމުގެ ދަށުން ބަލަހަށްޓާ އެއްވެސް އިމާރާތެއްގެ ސެކިއުރިޓީ ގާޑަކަށް ޖެހިޖެހިޖެގެން ދެ ޑިއުޓީ ޙަވާލުނުކުރެވޭނެއެވެ.
	34. ޑިއުޓީ ގަޑީގައި ޑިއުޓީ އޮފިސަރުން ނަމާދަށް ދިއުމާއި ވަޒީފާއާއި ބެހޭ ޤާނޫނުގައިވާ ގޮތުގެ މަތިން ދޭން ޖެހޭ ހުސްވަޤުތު ދިނުމުގެ އިންތިޒާމް ހަމަޖެފައިވާ ގޮތް މި މިނިސްޓްރީ އާއި ހިއްސާކުރައްވަންވާނެއެވެ.
	35. މިނިސްޓްރީގެ ސްޕަވައިޒަރުން ސެކިއުރިޓީ ގާޑުންގެ އައި.ޑީ ކާޑް ބަލަން ބޭނުންވެއްޖެނަމަ އައި.ޑީ ކާޑް ސްޕަވައިޒަރަށް ދައްކަންވާނެއެވެ.
	36. މަސައްކަތް ޙަވާލުކުރާ ފަރާތުން މަސައްކަތް ޙަވާލުވި ފަރާތަށް ޓްރޭނިންގ ޕްރޮގްރާމެއް ހިންގަން ބޭނުންވެއްޖެ ހިނދެއްގައި މިފަދަ ޓްރޭނިންގ އެއްގައި މަސައްކަތާއި ޙަވާލުވާ ފަރާތުން ބައިވެރިވާން ވާނެއެވެ.
	37. މިނިސްޓްރީން ކަމެއް ދިމާވެގެން ގުޅަން ޖެހިއްޖެ ހިނދެއްގައި ގުޅާނެ މީހެއްގެ ނަމާއި ފޯން ނަންބަރު މަސައްކަތް ޙަވާލުކުރި ފަރާތަށް ސެކިއުރިޓީ ބަލަހައްޓާ ފަރާތުން އަންގާފައި އޮންނަން ވާނެއެވެ. އަދި ފޯނު ނަންބަރަކީ އަބަދުވެސް ގުޅޭނެ ނަންބަރަކަށް ވާންވާނެއެވެ.